Börn | Fjölskyldulíf | mbl | 12.12.2019 | 19:00 Verður skilnaðarbarn 32 ára Elizabeth Smart er orðin skilnaðarbarn . Skjáskot / Instagram Hin bandaríska Elizabeth Smart er nú orðin skilnaðarbarn 32 ára að aldri . Foreldrar hennar , Ed og Louis , höfðu verið gift í 34 ár en eru nú löglega skilin . Ástæðan er sú að faðir hennar er samkynhneigður . Smart er þekkt fyrir þær sakir að henni var rænt af heimili sínu í Salt Lake City í Bandaríkjunum þegar hún var aðeins 14 ára gömul . Hún var í haldi mannræningja í 9 mánuði en fannst að lokum heil á húfi og mannræninginn var handtekinn . Smart var rænt frá heimili sínu í Salt Lake City um miðja nótt í júní 2002 , meðan foreldrarnir og fjórir bræður hennar sváfu . Maður réðst inn í herbergi hennar með vopn og tók hana á brott með sér . Systir hennar , sem var í sama herbergi , varð vitni að ráninu en lét sem hún væri sofandi .